ᱵᱟᱥᱩᱠᱤᱱᱟᱛᱷ ᱨᱮᱞᱣᱮ ᱥᱴᱮᱥᱚᱱ

ᱵᱟᱥᱩᱠᱤᱱᱟᱛᱷ ᱨᱮᱞ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ BSKH) ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱵᱟᱥᱩᱠᱤᱱᱟᱛᱷ ᱥᱚᱦᱚᱨ ᱨᱮ ᱢᱮᱱᱟᱜ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱡᱟᱥᱤᱰᱤᱦ-ᱨᱟᱢᱯᱩᱨᱦᱟᱴ ᱦᱟᱹᱴᱤᱧ ᱞᱟᱭᱤᱱ ᱨᱮᱭᱟᱜ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞ ᱨᱮᱭᱟᱜ ᱥᱟᱢᱟᱝ ᱨᱮᱞ ᱨᱮᱭᱟᱜ ᱟᱥᱟᱱᱥᱳᱞ ᱨᱮᱞ ᱠᱷᱚᱸᱰ ᱨᱮᱭᱟᱜ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱵᱟᱥᱩᱠᱤᱱᱟᱛᱷ ᱨᱮᱞᱣᱮ ᱥᱴᱮᱥᱚᱱ ᱫᱚ ᱒᱐᱗ ᱢᱤᱴᱟᱨ (᱖᱗᱙ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾

ᱨᱮᱞ ᱞᱟᱭᱤᱱ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱭᱟᱜ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱭᱟᱜ ᱡᱟᱥᱤᱰᱤᱦ ᱡᱚᱸᱠᱥᱚᱱ ᱠᱷᱚᱱ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱨᱟᱢᱯᱩᱨᱦᱟᱴ ᱦᱟᱹᱵᱤᱫ ᱥᱤᱝᱜᱮᱞ ᱵᱽᱨᱚᱰ ᱜᱮᱡ ᱞᱮᱠᱟᱛᱮ ᱦᱮᱡ ᱟᱠᱟᱱᱟ᱾ ᱫᱩᱢᱠᱟᱹ ᱦᱟᱹᱵᱤᱡ ᱪᱟᱞᱟᱣ ᱟᱠᱟᱱᱟ ᱱᱚᱣᱟ ᱨᱮᱞ ᱞᱟᱭᱤᱱ ᱫᱚ ᱥᱟᱱᱛᱟᱲ ᱯᱟᱨᱜᱟᱱᱟ ᱞᱟᱹᱜᱤᱫ ᱛᱷᱩᱢᱟᱱ ᱠᱟᱱᱟ᱾

ᱱᱟᱜᱟᱢ
ᱵᱟᱥᱩᱠᱤᱱᱟᱛᱷ ᱨᱮᱞ ᱥᱴᱮᱥᱚᱱ ᱫᱚ ᱒᱐᱑᱑ ᱥᱮᱨᱢᱟ ᱨᱮ ᱪᱟᱹᱞᱩ ᱟᱠᱟᱱᱟ᱾ ᱡᱟᱥᱤᱰᱤᱦ ᱠᱷᱚᱱ ᱫᱩᱢᱠᱟᱹ ᱢᱩᱸᱫᱽ ᱨᱮᱭᱟᱜ ᱗᱒ ᱠᱤᱢᱤ (᱔᱕ ᱢᱟᱭᱤᱞ) ᱞᱟᱭᱤᱱ ᱫᱚ ᱑᱒ ᱠᱩᱞᱟ ᱒᱐᱑᱑ ᱥᱮᱨᱢᱟ ᱨᱮ ᱪᱟᱹᱞᱩ ᱟᱠᱟᱱᱟ᱾ ᱱᱚᱣᱟ ᱨᱮᱞ ᱞᱟᱭᱤᱱ ᱫᱚ ᱑᱙᱙᱗–᱙᱘ ᱥᱮᱨᱢᱟ ᱨᱮᱭᱟᱜ ᱨᱮᱞ ᱵᱟᱡᱮᱴ ᱨᱮ ᱢᱟᱹᱧᱡᱩᱨ ᱞᱮᱱᱟ, ᱢᱮᱱᱠᱷᱟᱱ ᱡᱟᱭᱜᱟ ᱦᱟᱛᱟᱣ ᱨᱮᱭᱟᱜ ᱮᱴᱠᱮᱴᱚᱬᱮ ᱠᱷᱟᱹᱛᱤᱨ ᱒᱐᱐᱒ ᱥᱮᱨᱢᱟ ᱨᱮ ᱠᱟᱹᱢᱤ ᱮᱦᱚᱵ ᱞᱮᱱᱟ ᱟᱨ ᱢᱟᱨᱟᱝ ᱩᱛᱟᱹᱨ ᱞᱮᱠᱟᱛᱮ ᱠᱟᱹᱢᱤ ᱫᱚ ᱒᱐᱐᱗ ᱨᱮ ᱮᱦᱚᱵ ᱞᱮᱱᱟ᱾ ᱫᱩᱢᱠᱟᱹ ᱟᱨ ᱨᱟᱺᱪᱤ ᱢᱩᱸᱫᱽ ᱨᱮ ᱯᱩᱭᱞᱩ ᱤᱱᱴᱟᱨ ᱥᱤᱴᱤ ᱮᱠᱥᱯᱨᱮᱥ ᱡᱟᱦᱟ ᱫᱚ ᱵᱟᱥᱩᱠᱤᱱᱟᱛᱷ ᱨᱮᱦᱚᱸ ᱛᱤᱸᱜᱩᱱᱟ, ᱫᱚ ᱒᱔ ᱥᱮᱢᱴᱮᱢᱵᱚᱨ ᱒᱐᱑᱒ ᱥᱮᱨᱢᱟ ᱨᱮ ᱪᱟᱹᱞᱩ ᱞᱮᱱᱟ᱾ ᱱᱚᱣᱟ ᱫᱚ ᱥᱟᱹᱨᱫᱤ ᱢᱟᱦᱟ ᱟᱨ ᱥᱤᱸᱜᱤ ᱢᱟᱦᱟ ᱵᱟᱫ ᱠᱟᱛᱮ ᱮᱢᱦᱟᱸ ᱨᱮ ᱢᱚᱬᱮ ᱫᱤᱱ ᱪᱟᱞᱟᱜᱼᱟ᱾

ᱱᱤᱛᱚᱜᱟᱜ ᱯᱚᱨᱛᱚᱱ
ᱵᱟᱥᱩᱠᱤᱱᱟᱛᱷ ᱟᱨ ᱪᱤᱛᱨᱟ ᱢᱩᱸᱫᱽ ᱨᱮ ᱨᱮᱞ ᱞᱟᱭᱤᱱ ᱥᱟᱨᱵᱷᱮ ᱠᱟᱹᱢᱤ ᱫᱚ ᱥᱤᱧᱚᱛᱤᱭᱟᱹ ᱨᱮᱞ ᱦᱚᱛᱮᱛᱮ ᱪᱟᱞᱟᱜ ᱠᱟᱱᱟ᱾

ᱴᱨᱮᱱ
ᱡᱟᱥᱤᱰᱤᱦ ᱡᱚᱸᱠᱥᱚᱱ ᱟᱨ ᱫᱩᱢᱠᱟᱹ ᱢᱩᱸᱫᱽ ᱨᱮ ᱯᱮᱭᱟ ᱯᱮᱥᱮᱧᱡᱟᱨ ᱴᱨᱮᱱ ᱪᱟᱞᱟᱜᱼᱟ, ᱡᱟᱦᱟᱸ ᱫᱚ ᱵᱟᱥᱩᱠᱤᱱᱟᱛᱷ ᱨᱮᱦᱚᱸ ᱛᱤᱸᱜᱩᱱᱟ᱾ ᱫᱩᱢᱠᱟᱹ ᱟᱨ ᱨᱟᱺᱪᱤ ᱢᱩᱸᱫᱽ ᱨᱮ ᱢᱤᱫᱴᱟᱝ ᱤᱱᱴᱟᱨ ᱥᱤᱴᱤ ᱮᱠᱥᱯᱨᱮᱥ ᱪᱟᱞᱟᱜᱼᱟ, ᱱᱚᱣᱟ ᱦᱚᱸ ᱵᱟᱥᱩᱠᱤᱱᱟᱛᱷ ᱨᱮ ᱛᱤᱸᱜᱩᱱᱟ᱾

ᱥᱩᱵᱤᱫᱷᱟᱹ
ᱵᱟᱥᱩᱠᱤᱱᱟᱛᱷ ᱨᱮᱞ ᱥᱴᱮᱥᱚᱱ ᱨᱮ ᱧᱟᱢᱚᱜ ᱠᱟᱱ ᱥᱩᱵᱤᱫᱷᱟᱹ ᱠᱚᱫᱚ ᱦᱩᱭᱩᱜ ᱠᱟᱱᱟ, ᱡᱤᱨᱟᱹᱣ ᱚᱲᱟᱜ, ᱠᱚᱢᱯᱤᱭᱩᱴᱟᱨ ᱛᱮ ᱨᱤᱡᱟᱨᱵᱷᱮᱥᱚᱱ ᱨᱮᱭᱟᱜ ᱥᱩᱵᱤᱫᱷᱟᱹ, ᱨᱤᱡᱟᱨᱵᱷᱮᱥᱚᱱ ᱠᱟᱭᱩᱱᱴᱟᱨ ᱟᱨ ᱜᱟᱹᱰᱤ ᱫᱚᱦᱚ ᱡᱟᱭᱜᱟ᱾ ᱥᱴᱮᱥᱚᱱ ᱨᱮᱫᱚ ᱨᱟᱪᱟ ᱚᱲᱟᱜ, ᱥᱟᱯᱷᱟ ᱚᱲᱟᱜ, ᱢᱤᱫ ᱪᱟ ᱫᱩᱠᱟᱱ ᱟᱨ ᱯᱩᱛᱷᱤ ᱫᱩᱠᱟᱱ ᱢᱮᱱᱟᱜᱼᱟ᱾

ᱯᱞᱟᱴᱯᱷᱚᱨ
ᱱᱚᱸᱰᱮ ᱜᱩᱴ ᱒ ᱭᱟ ᱯᱞᱟᱴᱯᱷᱚᱨ ᱟᱨ ᱓ ᱭᱟ ᱴᱨᱮᱠ ᱢᱮᱱᱟᱜᱼᱟ᱾ ᱯᱞᱟᱴᱯᱷᱚᱨ ᱫᱚ ᱛᱟᱲᱟᱢ ᱛᱟᱵᱚᱜ ᱵᱽᱨᱤᱡ ᱛᱮ ᱡᱚᱲᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱠᱤᱱ ᱯᱞᱟᱴᱯᱷᱚᱨ ᱫᱚ ᱒᱔ ᱵᱩᱜᱤ ᱟᱱ ᱴᱨᱮᱱ ᱥᱟᱦᱚᱵ ᱞᱮᱠᱟ ᱵᱮᱱᱟᱣ ᱟᱠᱟᱱᱟ᱾

ᱥᱴᱮᱥᱚᱱ ᱨᱮᱭᱟᱜ ᱜᱚᱲᱦᱚᱱ
ᱡᱤᱦᱚᱨ ᱰᱟᱦᱟᱨ ᱚᱰᱚᱠ/ᱵᱚᱞᱚᱱ ᱟᱨ ᱴᱤᱠᱤᱴ ᱠᱟᱭᱩᱱᱴᱟᱨ ᱯᱤ᱑ᱛᱟᱲᱟᱢ ᱛᱟᱵᱚᱜ ᱵᱽᱨᱤᱡ, ᱟᱲᱮ ᱨᱮᱭᱟᱜ ᱯᱞᱟᱴᱯᱷᱚᱨ, ᱮᱞ–᱑ ᱫᱩᱣᱟᱹᱨ ᱫᱚ ᱞᱮᱸᱜᱟ/ᱡᱚᱡᱚᱢ ᱥᱮᱫ ᱡᱷᱤᱡᱚᱜᱼᱟᱴᱨᱮᱠ ᱑ ᱴᱨᱮᱠ ᱒ ᱴᱨᱮᱠ ᱓ ᱛᱟᱲᱟᱢ ᱛᱟᱵᱚᱜ ᱵᱽᱨᱤᱡ, ᱰᱷᱤᱯ ᱯᱞᱟᱴᱯᱷᱚᱨ, ᱮᱞ–᱒ ᱫᱩᱣᱟᱹᱨ ᱫᱚ ᱞᱮᱸᱜᱟ/ᱡᱚᱡᱚᱢ ᱥᱮᱫ ᱡᱷᱤᱡᱚᱜᱼᱟ

ᱴᱨᱮᱠ ᱨᱮᱭᱟᱜ ᱜᱚᱲᱦᱚᱱ

ᱥᱩᱨ ᱨᱮᱭᱟᱜ ᱩᱰᱟᱹᱱ ᱰᱟᱹᱦᱤ

ᱪᱤᱛᱟᱹᱨ

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

ᱵᱟᱥᱩᱠᱤᱱᱟᱛᱷ ᱥᱴᱮᱥᱚᱱ ᱢᱮᱯ

 ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ

ᱛᱷᱚᱠ:ᱨᱮᱞ ᱥᱴᱮᱥᱚᱱ
ᱛᱷᱚᱠ:ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱨᱮᱞ ᱥᱴᱮᱥᱚᱱ
ᱛᱷᱚᱠ:ᱫᱩᱢᱠᱟᱹ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ